
Tisztelt Képviselő-Testület!

A Bátaszéki Horgász Egyesület (a továbbiakban: Egyesület) – kérelmében leírtak szerint (1.sz. melléklet) - szeretne pályázatot benyújtani a MOHOSZ-hoz. A pályázat segítségével beruházási, felújítás-korszerűsítési feladatokat tudnának végrehajtani a horgászattal kapcsolatos ingatlanokon, amelyek Bátaszék Város Önkormányzatának (a továbbiakban: Önkormányzat) tulajdonában vannak.

A fejlesztések egyik helyszíne a horgásztó melletti ingatlantó (0219/3 hrsz), ahol 
· játszótér bekerítése, 
· tanösvény zúzottköves kialakítása,
· fahíd hiányzó részének megépítése,
· rendezvény tartásához szükséges eszközök beszerzése, parkoló kialakítása,
· közösségi terek térburkolattal való ellátása,
· napelemrendszer bővítése,
· energiatároló építése,
· szivattyúbeszerzés, 
· vízpótló rendszer üzemének automatizálása valósul meg.

A pályázat összköltsége az előzetes számítások alapján nettó 6.500.000-7.000.000,-Ft.

[bookmark: _GoBack]A pályázat beadásához szükségük van a tulajdonos hozzájárulásához, melyben a tulajdonos hozzájárul a pályázat benyújtásához és a pályázatban foglalt infrastrukturális fejlesztések megvalósításához, továbbá nyilatkozik arról, hogy a pályázóval a haszonbérleti, bérleti, üzemeltetési szerződését a fejlesztés megvalósítását követő, kötelező fenntartási időszakban - minimum 6 évig - fenntartja.

[bookmark: _Hlk157427854]A képviselő-testület 19/2024. (I.31.) önk.-i határozatával döntött a Wienerberger bányatóra vonatkozó halgazdálkodási jog Bátaszéki Horgász Egyesületnek történő haszonbérbe adásáról. Halgazdálkodási jog haszonbérbeadásáról szóló szerződés határozott idejű, 2033. december 31. napjáig szól.

Továbbá fent nevezetett határozatban a képviselő-testület kimondta, hogy Bátaszék Város Önkormányzata a halgazdálkodásról és a hal védelméről szóló 2013. évi CII. törvény 36. §-ában foglalt halgazdálkodási szolgalmi jogra tekintettel a Bátaszék, 0219/1 hrsz., 0219/4 hrsz., 0219/5 hrsz. alatti ingatlanoknak a mellékelt helyszínrajzon jelölt részén a halgazdálkodási jog jogosultja által gyakorolt jogokkal és kötelezettségekkel összefüggő halgazdálkodási tevékenységek végzését tűri, ehhez az ingatlanok jelölt területét biztosítja.




Kérjük a Tisztelt Képviselő-testületet az alábbi határozati javaslatok elfogadásával, biztosítsa tulajdonosi hozzájárulását a Bátaszéki Horgász Egyesület kérelmének megfelelően.


1.sz. Határozati javaslat:

Bátaszéki Horgász Egyesület által a Bátaszék 01219/3, 0219/1, 0219/4, 0219/5 hrsz. alatti ingatlanokon tervezett fejlesztés végrehajtásához szükséges tulajdonosi hozzájárulás biztosítására 

Bátaszék Város Önkormányzata Képviselő-testülete – mint a Bátaszék, 01219/3 hrsz.-ú bányató és az azt körülvevő, Bátaszék, 0219/1 hrsz., 0219/4 hrsz., 0219/5 hrsz. alatti ingatlanok tulajdonosa – 
a) hozzájárul, hogy a Bátaszéki Horgász Egyesület (székhely: 7140 Bátaszék, Vendel utca 1., adószám: 19954622-1-17, képviseli: Vad Jácint) a fent megjelölt ingatlanok vonatkozásában pályázatot nyújtson be a MOHOSZ által kiírt BÖBE-VI/3/2026. kódszámú pályázati kiírásra horgászszervezetek kisléptékű infrastrukturális beruházásai a horgászati, horgászközösségi, horgászturisztikai szolgáltatás-fejlesztés érdekében;
b)  hozzájárul a pályázatban foglalt infrastrukturális fejlesztések megvalósításához;
c) egyúttal nyilatkozik, hogy a pályázóval fennálló haszonbérleti szerződést a fejlesztés megvalósítását követő, kötelező fenntartási időszakban – minimum 6 évig – fenntartja.

Határidő: 2026. szeptember 11.
Felelős:   Dr. Somosi Szabolcs alpolgármester
  (a határozat megküldéséért)

Határozatról értesül: 	Bátaszéki Horgász Egyesület
	Bátaszéki KÖH Városüzemeltetési Iroda
	Bátaszéki KÖH Pénzügyi Iroda 
	irattár




2.sz. Határozati javaslat:

Bátaszéki Horgász Egyesület által a Bátaszék 01219/3, 0219/1, 0219/4, 0219/5 hrsz. alatti ingatlanokon tervezett fejlesztés végrehajtásához szükséges tulajdonosi hozzájárulás biztosítására 

Bátaszék Város Önkormányzata Képviselő-testülete – mint a Bátaszék, 01219/3 hrsz.-ú bányató és az azt körülvevő, Bátaszék, 0219/1 hrsz., 0219/4 hrsz., 0219/5 hrsz. alatti ingatlanok tulajdonosa – 
a) hozzájárul, hogy a Bátaszéki Horgász Egyesület (székhely: 7140 Bátaszék, Vendel utca 1., adószám: 19954622-1-17, képviseli: Vad Jácint) a fent megjelölt ingatlanok vonatkozásában pályázatot nyújtson be a MOHOSZ által kiírt BÖBE-VI/5/2026. kódszámú pályázati kiírásra halgazdálkodási vízterületek vízpótlását és vízmegtartását támogató program érdekében;
b)  hozzájárul a pályázatban foglalt infrastrukturális fejlesztések megvalósításához;
c) egyúttal nyilatkozik, hogy a pályázóval fennálló haszonbérleti szerződést a fejlesztés megvalósítását követő, kötelező fenntartási időszakban – minimum 6 évig – fenntartja.

Határidő: 2026. szeptember 11.
Felelős:   Dr. Somosi Szabolcs alpolgármester
  (a határozat megküldéséért)

Határozatról értesül: 	Bátaszéki Horgász Egyesület
	Bátaszéki KÖH Városüzemeltetési Iroda
	Bátaszéki KÖH Pénzügyi Iroda 
	irattár

